Шерлок Холмс
Шерлок Холмс () е литературен герой от книгите на Артър Конан Дойл. Фигурата на Шерлок Холмс се появява в 56 разказа и 4 романа, написани в периода 1887 – 1927 година. В повечето от разказите Шерлок Холмс участва като съветващ детектив, който помага на търсещи от него клиенти или подпомага полицията в лицето на инспектор Лестрейд. При това Шерлок Холмс е описан като пълна противоположност на тогавашната полиция, която често е затруднена да разкрие престъпленията. Той действа дедуктивно, често без да напуска дома си и разкрива изненадващо голям процент от случаите.

Негов пръв помощник в разследванията е д-р Джон Уотсън, армейски лекар, завърнал се от служба в Афганистан. Приятелството на Шерлок Холмс и Доктор Уотсън започва, когато през 1881 година Уотсън става съквартирант на Холмс на улица Бейкър Стрийт 221Б. Тази начална история Артър Конан Дойл описва в романа Етюд в червено. Почти всички истории Конан Дойл пресъздава през гледната точка на Уотсън, като от фабулата на разказите става ясно, че Уотсън пише и публикува историите за своя приятел.

Фигурата на Холмс авторът изгражда в течение на разказите като студена, точна и лишена от емоции. Всяко действие на Холмс се ръководи от здравия разум. Често Холмс бива сравняван с машина. Въпреки това на моменти авторът придава на героя си и типични човешки качества – раздразнение, страх, скрупули. Шерлок Холмс често свири в историите на своята цигулка Страдивариус и пуши лула, но типичната форма на лулата, с която днес е рисуван, не е описана никъде в разказите.

Умения и познания 
Уотсън описва уменията на Холмс така:

 Има задълбочени познания по анатомия, запознат е с отровите, първокласен химик.
 Познания по литература – нула.
 Познания по философия – нула.
 Познания по астрономия – нула.
 Познания за политиката – слаби.
 Познания по ботаника – различни. Добре запознат с беладоната, опиума и отровите изобщо. Не знае почти нищо, свързано с градинарската практика.
 Познания по геология – практически, но ограничени. Разпознава от пръв поглед различните почви една от друга; след разходки ми е показвал пръски кал по панталоните си и по техния цвят и състав е посочвал в коя част на Лондон ги е получил.
 Познания по химия – задълбочени.
 Познания по анатомия – точни, но безсистемни.
 Познания по сензационни престъпления – огромни. Изглежда запознат в подробности с всеки ужас, извършен през този век.
 Свири добре на цигулка.
 Владее много добре бокса, сабята и старинната фехтовка.
 Добре запознат с практическите аспекти на британското законодателство.

Истории 

Някои истории за Шерлок Холмс са:

 „Знакът на четиримата“ ()
 „Етюд в червено“ ()
 „Баскервилското куче“ ()
 „Скандал в Бохемия“ ()
 „Знатният клиент“ ()
 „Лъвската грива“ ()
 „Самотната колоездачка“ ()
 „Морският договор“ ()
 „Празната къща“ ()
 „Дяволският крак“ ()
 „Жълтото лице“ ()

 Основна статия – Списък на произведения за Шерлок Холмс

Фигурата на Шерлок Холмс в киното, театъра и телевизията 

През годините образът на детектива от Бейкър Стрийт е обект на много екранизации.

Списък с екранизациите за Шерлок Холмс

Някои от тях:
 „Баскервилското куче“ през 1939 година с Базил Ратбоун и Найджел Брус в ролите на Холмс и Уотсън. Успехът на филма бил толкова голям, че 20th Century Fox снима продължение отново с Ретбоун. Базил Ратбоун остава в историята като може би най-популярния артист в ролята на Шерлок Холмс

 През 80-те години английската Гранада ТВ снима серия епизоди, основани на разказите на Конан Дойл. Ролята на Холмс играе Джеръми Брет.

 Може би най-популярната екранизация, която не е английско производство, е известната и на българския зрител съветска версия на Ленфилм с Василий Ливанов и Виталий Соломин, заснета между 1979 и 1986 година.
 Поредната екранизация на Шерлок Холмс излиза на голям екран на 25 декември 2009 година и е режисирана от Гай Ричи. В нея участват Робърт Дауни Джуниър като Шерлок Холмс и Джъд Лоу като Доктор Уотсън.
 През 2010 и 2012 г. BBC-One излъчва модернизирана телевизионна адаптация за Шерлок Холмс, сериалът Шерлок, създадена от писателите на Доктор Кой Стивън Мофат и Марк Гатис, в която взимат участие Бенедикт Къмбърбач и Мартин Фрийман като Шерлок и Уотсън.
 На 16 декември 2011 продължението Шерлок Холмс: Игра на сенки и излиза на голям екран с участието на Робърт Дауни Джуниър като Шерлок Холмс и Джъд Лоу като Доктор Уотсън под режисурата на Гай Ричи.

Шерлок Холмс в комиксите 
Дайнамайт Ентъртейнмънт (Dynamite Entertainment) през май 2009 започва издаването на COMPLETE Sherlock Holmes, написана от Леа Мур (Leah Moore) и Джон Репион (John Reppion) с рисунки на Арон Кембъл (Aaron Campbell) Муунстоун Букс (Moonstone Books) издават оригинални история, в който го изправят срещу други творения на 19 век като Невидимия човек, Дракула, Карл Колчак, 135-годишния Холмс, се появява в Детектив Комикс на ДиСи Комикс (DC) за 50-годишнината от издаването на комикси, WILDSTORM, подразделение на DC Comics, публикува приключенията на първия консултиращ детектив под заглавието Victoria Undead, в което се изправя срещу злия план на професор Мориарти и неговата вълна от зомбита.

В комикс поредицата на Алан Мур (Alan Moore) и Кевин О'Нийл (Kevin O'Niel) Лигата на необикновените джентълмени (League of Extraordinary Gentlemen) Шерлок Холмс се поява за няколко страници, показващи сблъсъка между него и професор Мориарти при Райхенбахските водопади.

Холмс и Уотсън поемат по следите на изгубен марсианец в комикса Шерлок Холмс в Случая на липсващия марсианец(Sherlock holmes and the case of the missing martian), написан от Дъг Мъри и Топър Хелмерс.

Шерлок Холмс във видеоигрите 
Шерлок Холмс и неговата вселена са използвани в компютърни и видеоигри.
 Sherlock (1984) (Филип Митчел) (PC text adventure)
 221B Baker Street (1987) (Datasoft) (PC and Mac)
 Sherlock: The Riddle of the Crown Jewels (1988) (Infocom)
 Sherlock Holmes: Consulting Detective (1991) (ICOM Simulations)
 Sherlock Holmes: Consulting Detective Vol. II (1992) (ICOM Simulations)
 Sherlock Holmes: Consulting Detective Vol. III (1993) (ICOM Simulations)
 The Lost Files of Sherlock Holmes: The Case of the Serrated Scalpel (1992) (Electronic Arts) (PC)
 The Lost Files of Sherlock Holmes: the The Case of the Rose Tattoo (1996) (Electronic Arts) (PC)

 Adventures of Sherlock Holmes series: (Frogwares) (PC)
 Sherlock Holmes: Mystery of the Mummy (2002) (Frogwares) (PC)
 Sherlock Holmes: Secret of the Silver Earring (2004) (Frogwares) (PC)
 Sherlock Holmes: The Awakened (2006) (Frogwares) (PC)
 Sherlock Holmes versus Arsène Lupin (2007) (Frogwares) (PC)
 Sherlock Holmes: The Mystery of the Persian Carpet (Frogwares) (PC)
 Sherlock Holmes vs. Jack the Ripper (2009) (Frogwares) (PC)(X360)
 Sherlock Holmes and the Hound of the Baskervilles (2010) (Frogwares) (PC)
 The Testament of Sherlock Holmes (2011) (Frogwares) (PC) (360) (PS3)
 Sherlock Holmes and the Mystery of Osborne House (2010) (Frogwares) (DS)
 Sherlock Holmes: The Mystery of the Frozen City (2012) (Frogwares) (3DS)
 Sherlock Holmes: Crimes & Punishments (2013) (Frogwares) (PC) (360) (PS3)
 Sherlock Holmes:The Devil's Daughter(2016) (Bigben Interactive) (PC)

Интересни факти 

 „Бейкър стрийт“ 221Б е измислен адрес. По времето, когато са писани произведенията, улицата е имала само 100 номера. Днес на специално създадения номер 221Б се помещава Музеят на Шерлок Холмс. На 24 септември 1999 г. на ул. „Бейкър стрийт“ е открит паметник на Шерлок Холмс.
 „Смъртта“ на Шерлок Холмс при неговата фатална среща с проф. Мориарти се състои на Райхенбахските водопади. Днес пътеката, която води до тях, се нарича „Пътека на Шерлок Холмс“ (разказ „Последен случай“).

Автори, писали за Шерлок Холмс 
 Майкъл Шейбон
 Филип Хосе Фармър
 Уорън Елис
 Ким Нюман
 Агата Кристи
 Нийл Геймън
 Елизабет Бер
 Браян Стабълфорд
 Джеймс Лоудър
 Барбара Хамбли
 Симон Кларк
 Пол Финч
 Майкъл Рийвс
 П. Никитин и П. Орловец – създали цикъл за Холмс за разследванията му из Русия
 Борис Акунин – известен с героят си Ераст Петрович Фандорин, който среща Шерлок и д-р Уотсън
 Елъри Куин
 Джон Диксън Кар
 Ейдриън Конан Дойл
 Антъни Хоровиц
 Кристофър Фаулър
 Андрю Лейн – за героя в младежка възраст
 Мич Кълин – за героя на преклонна възраст
 Кейлъб Кар
 Пеями Сафа

Документални изследвания 
 Наръчникът на Шерлок Холмс: Методите и мистериите на най-великия детектив, The Sherlock Holmes Handbook (2009) – от Рансъм Ригс

Вижте също 
 Списък на произведения за Шерлок Холмс от Артър Конан Дойл
 Професор Чалинджър – другия герой на Конан Дойл.
 Солар Понс
 Еркюл Поаро
 Арсен Люпен
 А. Дж. Рафълс

Външни препратки 

 The Sherlock Holmes Museum – страница на Музея на Шерлок Холмс, намиращ се на „Бейкър стрийт“ 
 Baker Street Dozen – сайт за Шерлок Холмс и неговите появи в телевизията, книгите и филмите 
 Сравнение между доктор Хаус и Шерлок Холмс, Българският фен сайт на сериала Dr. House
 Discovering Sherlock Holmes, сайт на Станфордския университет 
 Cайт посветен на появите на Шерлок Холмс и всички негови появи 
 Красимир Кастелов, Шерлок Холмс и д-р Уотсън – най-популярният дует на екрана, Другото кино, 23.02.2012 г.
 Разкази и пиеси с Шерлок Холмс на сайта на BBC 
 Sherlock Holmes: examining the evidence – in charts, Гардиън, 29 юни 2015 
 Кои са най-добрите разкази за Шерлок Холмс  - hippogriff.eu 
 Защо на Шерлок Холмс не беше разрешено да умре?  - hippogriff.eu 

 
Викторианска епоха
Артър Конан Дойл